
Broj predmeta: T16 0 KT 0015947 26
Foča, 03.08.2026. godine 
                                                                          OSNOVNOM SUDU U FOČI
Na osnovu člana 43. stav 2. tačka z) i člana 241. Zakona o krivičnom postupku (Službeni glasnik RS, broj 53/12, 91/17, 66/18, 15/21, 89/21 i 73/23) podižem:
                                               O P T U Ž N I C U

Protiv: 

V.A
Što je:

Dana 23.04.2026. godine oko 10:00 časova, u Foči, u mjestu Radutovina, ispred kuće H.A.primjenom nasilja, drskim i bezobzirnim ponašanjem ugrozio spokojstvo svoga oca, svjestan svoga djela čiju posljedicu je htio na način da je fizički nasrnuo na oštećenog V.T.i udario ga otvorenim dlanovima u predjelu grudi, kojom prilikom ga je oborio na zemlju, a potom izvadio nož iz džepa i zatražio mu novac, obrativši mu se riječima: „Daj pare, inače ću napraviti tragediju“, a što je kod oštećenog V.T. izazvalo strah za sopstvenu bezbjednost uslijed čega je tražio od osumnjičenog V. A. da ga pusti, a potom mu i dao novac u iznosu od ukupno 700,00 KM, nakon čega se osumnjičeni sa novcem udaljio u nepoznatom pravcu, a oštećeni je odlučio da pozove policiju i prijavi svog sina V. A.
Dakle, primjenom nasilja i drskim i bezobzirnim ponašanjem ugrozio spokojstvo i tjelesni integritet člana svoje porodice,

Čime je osumnjičeni počinio krivično djelo Nasilje u porodici ili porodičnoj zajednici  iz člana 190. stav 1. Krivičnog zakonika Republike Srpske.

